Feneós

Feneós () on Kreikan kylä sekä samanniminen Sikyónan kunnan kunnallisyksikkö (Δημοτική Ενότητα Φενεού, Dimotikí Enótita Feneoú) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 1 342 ja varsinaisen Feneóksen kylän väkiluku 87 (vuonna 2011).

Feneóksen kylä sijaitsee Peloponnesoksen niemimaan pohjoisissa sisäosissa Kyllíni- eli Zíreia-vuoren länsipuolella, linnuntietä noin 55 kilometriä länteen Kórinthoksen kaupungista. Se on ottanut nykyisen nimensä lähellä – tarkemmin Archaía Feneóksen kylän paikalla – sijainneesta antiikin aikaisesta Feneoksen kaupungista. Vuoteen 1927 saakka kylän nimi oli Sivísta (Σιβίστα) tai Syvísta (Συβίστα). Feneóksen kunnallisyksikkö käsittää Sikyónan kunnan länsiosan.

Feneós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sikyónan kuntaan yhdessä Stymfalían kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Feneóksen kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Archaía Feneós Archaía Feneós 225 Pyhän Georgioksen luostari (Moní Agíou Georgíou Feneoú) 5 Loúzi 25 Vília 21 Feneós Feneós 87 Gkoúra Gkoúra 231 Káto Tarsós Áno Tarsós 16 Káto Tarsós 13 Máti Amygdaléa 14 Máti 180 Mesinó Mesinó 227 Mosiá Mosiá 172 Panórama Panórama 67 Stenó Stenó 59 Yhteensä: 1 342

 Lähteet 

 Aiheesta muualla 

Luokka:Peloponnesoksen entiset kunnat
Luokka:Peloponnesoksen kylät
Luokka:Sikyóna